Rusland versnel sy nuwe geldeenheid. | Die Vryburger
Verskeie nuusagentskappe in Rusland berig dat Rusland, Kasakstan en Belarus wat tans die Eurasiese doeane-unie vorm, volgende maand 'n ooreenkoms sal teken wat die stigting van 'n ekonomiese unie met 'n gesamentlike geldeenheid, die Altyn tot gevolg sal hê.
Rusland se ekonomie is agt keer kleiner as dié van die VSA, maar die stigting van 'n nuwe ekonomiese groep wat bo-op ryk ondergrondse stowwe sit, sal kwaai kompetisie vir die Amerikaanse petrodollar wees.
Rusland praat nou openlik daarvan dat hulle van die dollar as handelsmiddel wil ontslae raak. Die beplanning is om energie- en gasverkope met hulle ander vennoot, Sjina, in 'n ander geldeenheid te verhandel.
Hierdie Eurasiese Ekonomiese Unie mag 'n magtige steek in die heersende dollargemeenskap veroorsaak.
Die VSA opponeer die doeane-unie en sê dit is net nog 'n poging om 'n Russies gedomineerde hereniging onder vorige Sowjetstate te bewerkstellig.
Dokumente van die Eurasiese Ekonomiese Komitee bevestig die totstandkoming van die Eurasiese Ekonomiese Unie.
Kyrgyzstan, Armenië en Tajikistan mag ook tot die nuwe finansiële en ekonomiese organisasie toetree.
Tans is die drie lidlande op stap 3 van hulle integrasieproses. Die beplanning is om stap IV teen die einde van 2015 te bereik.
Poetin veral is gretig om die transaksie af te handel en saam met sy bondgenote van die petrodollar weg te stap.
3 thoughts on "Rusland versnel sy nuwe geldeenheid."
Hard Slaan April 29, 2014 at 1:54 pm
Die Afrikaner Volk sal goed doen om handelsbelange met hierdie nuwe groepering te oorweeg en weg te doen met enige handel toekomstig in britse pond of amerikaanse dollar geldeenhede.
Deon April 29, 2014 at 3:46 pm
Hard Geslaan, die VSA is Kop in een mus met die Vatikaan en EU en maak seker die VSA dollar sal binnekort sterf sodat die kontantlose wereldgeldeenheid van krediete en totale ekonomiese beheer in plek kan kom. Weerstand van Rusland en Sjina sal help om die tendens te beperk.